lflage/wiki-talks huggingface dataset:
Fájlvita:Szabó Oreszt.PNG

message: A már sokszor leírt indok a hasonló képek kapcsán: hiába készült az eredeti fotó már több mint 70 éve, a kommunista időkben ezeket a fotókat jócskán retusálták, a fényképalanyok vonásait finomították, idealizálták. Ilyenkor új szerzői jog keletkezik és a 70 évet nem az eredeti fotó készítésétől kell számítani. Hetven évnél régebbi publikációt, meg ezen kívül amúgy semmilyet nem találtam. – Regasterios vita 2021. január 23., 22:15 (CET)
thread_title:  Licenc vitatása
Fájlvita:Rákoscsaba-Újtelep templom 1939.jpg

message: A megadott, most már csak az archívumban elérhető forrás nem igazolja, hogy ez a kép több mint 70 évvel ezelőtt megjelent. A szöveg alapján ezek inkább családi képeknek tűnnek. Szükség volna a szerzői jogtulajdonos/nyilvánosságra hozó engedélyére. – Regasterios vita 2021. január 24., 10:29 (CET)
thread_title:  Licenc vitatása
Fájlvita:Komlos Janos gyerek.jpg

message: A megadott forrás nem igazolja a 70 évnél régebbi publikációt, ránézésre ezt a képet simán kaphatta a családtól a szerző, és akkor ebben a könyvben jelent meg először. Persze ellenőrizni kellene, megadták-e, honnan van a fotó. – Regasterios vita 2021. január 24., 10:48 (CET)
thread_title:  Licenc vitatása
Vita:Katolikus egyház Mexikóban

message: Elég szépen van itt a cikk fogalmazva, mintha egy kora újkori vagy esetleg 19. századi buzgó katolikus szerzőtől olvasnám Mexikó elveszett lelkeinek megmentését. Pl. hogy az indiánok haladéktalanul teljesítették az európai katolikus egyház vagy Cortez képviselőinek követeléseit és tömegesen jelentkeztek keresztelésre stb. Ó de édes, alig várták már hogy megérkezzenek a megmentőik..
A valóság egész másról szól Konstant,: a bennszülött indiánok választhattak élet vagy halál között: kereszt vagy kard. 
A mexikói alkirály rendeletet adott ki, hogy az indiánok kötelesek „csak az egyetlen igaz Istent tisztelni, s el kell felejteniük és el kell dobniuk bálványaikat, amelyeket ezelőtt isteneknek tartottak – nyilvánította ki Mendoza. „Szűnjenek meg köveket, a napot, a holdat és bármiféle más lényt imádni. Ha valaki, ezen rendelet ellenére, mint keresztény ilyesmit cselekszik, arra az első alkalommal száz korbácsütést mérnek és kopaszra nyírják, másodszorra pedig a bíróságnak adják át”, - ami a valóságban a halált jelentette.  Ugyanúgy megjelent Mexikóban is az inkvizíció, mint Európában. Erről miért nincs egy szó sem a cikkben?
Csoda ezután hogy gyorsan ment Mexikó népeinek megmentése, pontosabban megtérítése és a római egyházhoz való csatolása?? Nem csoda, ahogy az sem, hogy habár egykor M. 100%-ban katolikus volt, manapság rengetegen térnek át a katolicizmusról más vallásra; pl. itt van a világon az egyik legnagyobb Jehova Tanúi, karizmatikus vagy épp adventista stb. közösség, meg az sem meglepő, hogy az elmúlt századok után a mexikóiak erős ellenérzéssel vannak az Európából átkerült hagyományok iránt, míg az ősi, maja vagy azték értékek meg felértékelődtek. – M. V. ✉  2021. január 24., 19:28 (CET)
thread_title:  Fogalmazás
Vita:Esterházy Pál Antal (1711–1762)

message: Szia! Megadnád pontosabban, melyik oldalon található a felavatása. Én ugyanis megpróbáltam leellenőrizni az állítást, de nem hogy azt nem találom, hogy első lenne, de egyáltalán a 'Suffolk' és az 'Esterhaz' szavak sincsenek benne a szövegben. Köszi, JSoos vita 2021. január 24., 21:18 (CET)
 Szia!
Az V. kötet 20. oldalának tetején az első hír. Idézem.
Daily Advertiser, 9 August 1733
On Tuesday last Prince Anthony Esterhasy,226 lately arriv’d here, and another German Nobleman, a Relation to the Elector of Mentz, were admitted Free and Accepted Masons at the French Lodge, held the first and third Tuesdays of every Month, at the Duke of Lorrain’s Head in Suffolk-street.
226.    Prince Anthony Esterhasy: Paul Anton [Pál Antal] Esterházy (1711–62), a member of the famous family of Hungarian nobility. He was a soldier and patron of music. He studied in Vienna and Leiden and travelled extensively. He employed G. J. Werner and J. Hayden in his court.
Egyébként a Rubicon Magyar szabadkőművesek (2020/10.) számában is van róla egy ismeretterjesztő cikk Péter Róbert tollából: Az első magyar szabadkőművesek címmel, 10. oldal.
– Lalo5555 vita 2021. január 24., 22:28 (CET)
replies: text: Akkor miért nem ezt írod oda a megadott forráshoz? Miért sorolod fel mind az 5 kötetet forrásént? JSoos vita 2021. január 24., 22:33 (CET)
replies: text: :Mert ez egyetlen mű. Te csak az első kötetben kerested? Lalo5555 vita 2021. január 24., 22:42 (CET)
replies: text: :: Szerintem a Wikipédia egyik legfontosabb alapelve az ellenőrizhetőség, minél pontatlanabbul adod meg, annál inkább megnehezíted a dolgát annak, aki le szeretné ellenőrizni, hogy az állítás, amit beírtál igaz-e. Ha ez ráadásul sorozatosan fordul elő, akkor az emberben óhatatlanul felmerül, hogy nem szándékosan nehezíted-e meg az ellenőrzést... Ha van 5 kötet, az hogyan lenne egy? Az oldalszámozás is újraindul. Nem? JSoos vita 2021. január 24., 22:59 (CET)
replies: text: :::Szóval akkor hogy is ellenőrizted a szöveget? Lalo5555 vita 2021. január 25., 00:14 (CET)
Köszönöm a pontosítást! Nincs hozzáférésem a műhöz, csak a google bookson tudok részletekre kereseni. JSoos vita 2021. január 25., 10:55 (CET)
thread_title:  Szabadkőműves
Vita:Caspian

message: Az eredeti tartalom a Cassandra törlési megbeszélés alapján bedolgozva a Halhatatlan (Hegylakó)#Caspian helyre, és a Caspian törlési megbeszélés alapján törölve. Azonban a Caspian szó nemcsak a Hegylakó sorozatban szereplő halhatatlant jelenti, így átirányítás lett a Caspian (egyértelműsítő lap)-ra. Hungarikusz Firkász Ide írkássz! 2021. január 25., 07:49 (CET)
thread_title:  Lap sorsa
Vita:Diogenész Klub

message: Az alábbi filmek és filmsorozatok epizódjaiban az adatbázisok szerint szerepel Mycroft Holmes, de lehet, hogy a Diogenész Klub nem jelenik meg bennük:
A görög tolmács című novella feldolgozásai:
* The Greek Interpreter (Short, 1922, brit némafilm, rendezte: George Ridgwell) (Mycroft Holmes nem szerepel benne.)
* Sherlock Holmes (Sherlock Holmes, brit bűnügyi televíziós sorozat, 1964–1968) 2. évad 7. epizód The Greek Interpreter (1968, rendezte: David Saire) IMDb szerint szerepel benne Mycroft Holmes.
A Bruce-Partington-tervek elrablása című történet feldolgozásai:
* Sherlock Holmes (Sherlock Holmes, brit bűnügyi televíziós sorozat, 1964–1968) 1. évad 9. epizód The Bruce-Partington Plans (1965, rendezte: Shaun Sutton) Szerepel benne Mycroft.
* Sherlock Holmes (Sherlock Holmes, 1967–1968) 1. évad 4. epizód Die Bruce-Partington-Pläne (nyugatnémet 1968, rendezte: Paul May) Ebben is szerepel Mycroft.
* Sherlock Holmes és Dr. Watson kalandjai (The Twentieth Century Approaches, 11 részes szovjet televíziós filmsorozat, 1979-1986) 1986-os befejező rész. Mycrofttal az irodájában beszélnek, nem a Diogenész Klubban.
* A Matt Frewer 2001-es Botrány a királyi házban (The Royal Scandal, amerikai-kanadai krimi, rendezte: Rodney Gibbons) című tévéfilm cselekménye a "Csehországi botrány" és a "The Bruce-Partington-tervek" kombinációja. Mycroft szerepel benne.
A történetet részben felhasználják a 
* Sherlock (brit-amerikai televíziós sorozat, 2010–2017) "The Great Game" epizódja (2010, rendezte: Paul McGuigan)
ZorróAszter vita 2021. január 25., 10:03 (CET)
thread_title:  Egyéb filmek és filmsorozatok
Vita:Szarvasmarhafajták listája

message: A szócikkben szereplő szarvasmarhafajta nevek az angol szócikk szóról szóra való lefordításából származnak. Számos francia, spanyol és német megnevezést megpróbáltam magyarítani; de talán nem mindig helyesen. Aztán olyan nevek is vannak, amelyeknek a lefordításával nem is próbálkoztam; ezek pont úgy vannak leírva, ahogyan azokat az enwikiben találtam. Ezt a szócikket jó lenne egy szakértőnek átnézni. Az átnézőnek segítségül, útmutatónak a legtöbb névhez betettem egy-egy, néha több jegyzetet is. DenesFeri vita 2021. február 5., 10:47 (CET)
thread_title:  A fajtanevek helyesírásáról
Vita:A Kozma utcai izraelita temető nevezetes halottainak listája

message: Mivel Hajós Alfréd (született: Guttmann Arnold) a felsorolásban is ezen, a közéletben is elterjedtebb nevén szerepel, síremlékének a "H" menüpont alatti felsorolás felett lévő elhelyezése célszerű. Hasonló a helyzet Zsolt Béla (született: Steiner Béla) esetében, aki valamilyen okból még nem is az "S" pont alatt szerepelt. Zsovar24 vita 2021. január 25., 23:50 (CET)
thread_title:  Képek áthelyezése
Vita:Magyar Madártani és Természetvédelmi Egyesület

message: Lásd itt: Wikipédia:Törlésre javasolt lapok/Brellos Tamás-díj – Crimeavita 2021. január 27., 08:34 (CET)
thread_title:  A Brellos Tamás-díj törlési megbeszélésének eredménye (2021. január)
Wikipédia-vita:Wikimédia Magyarország/Karbantartó verseny 2021/Összesítés

message: Célszerű lenne odaírni, hogy "a verseny indulása után", vagy valami hasonlót, mert előfordulhat, hogy valaki bekattan, vagy csak azt gondolja, hogy "ez jó ötlet", és 30-40 cikkre kirakja a sablont (most január 27. van), így azokat mások nem mernék szerkeszteni. Ez egy egyszerű, könnyen kivitelezhető trollkodás lenne, és egy troll mindig előnyben van a tisztességes játékosokkal szemben. misibacsi*üzenet 2021. január 27., 14:23 (CET)
replies: text: hiába rakná ki hamarabb egyébként, a difflinkből látszik, mikor végezte a módosításokat. Xia  Üzenő  2021. február 3., 16:28 (CET)
thread_title:  "tataroz" sablon kihelyezése 

message: Korábbi versenyeket nem követtem figyelemmel: csak azok a szócikkek számítanak, amelyeken már van valamilyen problémát jelző sablon? Pl. ha nincs sablon, de csak egysoros bevezetője van a szócikknek és kibővítem, jár az a pont, amit egy "nincs bevezető" sablon eltávolításáért kapnék? – HG vita 2021. január 29., 14:51 (CET)
replies: text: 2018-ban (és idén is) úgy csináltam, hogy az összesítés során megjelöltem magamnál, amennyiben sablon nélküli volt a cikk, így ha végül nem számíthat bele, akkor könnyen törölhető is. Előfordulhat, hogy több szócikkre csak egy probléma sablont helyeztek ki, de lehet hogy van olyan probléma is amit nem jelöltek meg benne. Szerintem ez a legelfogadhatóbb változat, ha már nincs ez a része kikötve. – LaSza 🚍 (VITA) 2021. február 2., 22:45 (CET)
replies: text: :@HG Nem az a lényeg, hogy fizikailag el legyen távolítva egy sablon, hanem hogy a problémát javítsuk, természetesen beleszámít a sablon nélküli javítás is, úgy számolod a pontszámot, mintha lett volna kitéve sablon. Xia  Üzenő  2021. február 3., 16:29 (CET)
Rendben, köszönöm a válaszokat! :) – HG vita 2021. február 3., 18:05 (CET)
thread_title:  Sablon nélküli problémás cikkek 

message: Két esetben levettem az "összevonandó" sablont, mivel szerintem nem kell a cikkeket összevonni: két külön dologról szól, két külön wikidata-elemmel. Pontot nem számoltam érte, csak azért írtam fel, hogy tudjátok, mitől csökkent a kategóriában levő lapok száma. – Hkoala  2021. február 2., 22:40 (CET)
thread_title:  Összevonandók 

message: A kategória tele vam szerkesztői allapokkal, szóval a jelzett szám elég megtévesztő. – Hkoala  2021. február 2., 22:41 (CET)
thread_title:  Lapok forráshivatkozás-hibával 

message: A Gábor Andor-díj cikkben a kb. harminc díjazotthoz három kivételével sikerült forrást találni; ez érvényes? Hkoala  2021. február 3., 16:23 (CET)
replies: text: Egyezzünk meg 3 pontban, mivel így még a szócikk a kategóriában marad, ha van fent forráskérő, de azért ez sok meló így is. :) Xia  Üzenő  2021. február 3., 16:31 (CET)
replies: text: :OK, köszönöm :-) Hkoala  2021. február 3., 18:41 (CET)
thread_title:  Majdnem-forrásolás 

message: Erre jár pont? Wikipédia:Törlésre javasolt lapok/Erdély zászlaja. – Hkoala  2021. február 6., 10:06 (CET)
replies: text: A TMB-kért elméletileg 1 pont jár. Xia  Üzenő  2021. február 6., 15:41 (CET)
thread_title:  Forrás nélküli, lektorálandó cikk törlésre jelölése
Vita:Nyelvtörő

message: Szerintem a Charlie Chaplines nyelvtörő jelentés szempontjából nem való a Wikipédiába. [2a00:1110:204:6f95:a815:5b67:fb44:3d9e] 2021. jan. 27.
replies: text: Egyetértek. A nyelvtörőkhöz is egyenként kérjünk forrást, hogy a "saját kúfő" kizárható legyen.--Linkoman vita 2021. január 27., 21:23 (CET)

message: Van értelme külön szakaszba sorolni az állítólagosan legismertebb nyelvtörőket és az összes többit? Biztos, hogy azok a legismertebbek, amiket itt annak nevezünk? Például én többet még soha nem hallottam közülük, de a többi között meg vannak olyanok, amik szerintem sokkal ismertebbek. Zerind üzenőlap 2021. március 29., 20:26 (CEST)
 Egyetértek, hogy semmi értelme két szakaszba sorolni a nyelvtörőket. 
Az ismertség tekintetében nincsenek adataink - és a Google-kutatások sem hozhatnak objektív eredményt. A cikk szempontjából inkább azt kellene "bekorlátozni", hány példát soroljunk fel. Nem támogatom az olyan lexikoncikkeket, amikhet mindenki csak úgy, "erős felindulásból" hozzáírhat még egy-egy tételt. -:)
Ismételten javasolom, hogy nyelvtörőkhöz is egyenként kérjünk forrást, hogy a "saját kúfő" kizárható legyen.--Linkoman vita 2021. március 29., 21:40 (CEST)
Köszönöm, és mivel más vélemény nem érkezett, akkor én összevontam a két részt, és kitettem egy részben nincs forrás sablont. Amúgy szerintem ez nem is mind nyelvtörő, legfeljebb „érdekes mondóka”. Például van ez, hogy „Jó hajó a jó hajó, ha jó hajó a jó hajó...” – ebben mi a nyelvtörő? Van, aki szerint ezt nehéz kimondani? Zerind üzenőlap 2021. április 7., 10:15 (CEST)
thread_title:  Melyikek a legismertebbek?
Vita:Cloris Leachman

message: Az egész cikk gépi fordítóval készült az enwiki alapján. A szöveges részben történtek átfogalmazások, hogy értelmes legyen a szöveg, de maradt benne így is hibás rész és formai hibák is vannak. A Filmográfia rész a legborzalmasabb, mert az is fordító programmal készült így lesz a The Longest Yard-ból A leghosszabb udvar, miközben magyarul Csontdaráló-ként került bemutatásra. – Csurla vita 2021. január 28., 09:19 (CET)
replies: text: Ez nem a gépi fordító hibája, hanem a szócikket szerkesztő emberé. Nem biztos, hogy gépi fordítóval készült, mert nekem a Google Fordító más szöveget adott. Olyat a Google biztos nem ír, hogy "szerepje". A filmcímeket nyilván nem 1:1-ben fordítjuk. misibacsi*üzenet 2021. január 28., 14:03 (CET)
replies: text: :A lényeg, hogy úgy néz ki a szöveg mintha gépi fordítás lenne. Rengeteg javítani való van benne. – Csurla vita 2021. január 28., 14:46 (CET)
thread_title:  Horror és lektoralandó
Fájlvita:Dr.ferencz karoly szombathely.jpg

message: Miután Knebel Ferenc elég korán felhagyott a fényképészmesterséggel, a fotót inkább az unokahúga, Knebel Terézia (1889–1963) készítette. – Regasterios vita 2021. január 28., 18:38 (CET)
thread_title:  Licenc vitatása
Vita:Halhatatlanok Társulata

message: Sziasztok! Ez egy sétány, és a kezdetek óta sétáló cipőtalp-lenyomatokat helyeznek ki, nem pedig lábnyomokat, ezért ezt a szövegben ezeket kijavítottam. 188.143.93.159 (vita) 2021. január 29., 08:11 (CET)
thread_title:  Lábnyom
Vita:Még drágább az életed

message: Lehetne a laphoz olyan menüpontot hozzáadni (ezzel az angol nyelvű ugyanilyen oldalt megelőzve) hogy "a filmben szereplő repülőgép típusok".
Javarészt DC-10-esek vannak, de pont a lezuhant gép egy Boing 707-es. Amivel szöknek a terroristák, az egy Biong 747-es.
Esperanza gépét kell még kideríteni milyen típusú.
Valamint a riporter (William Atherton) neve nem Thornburg, hanem Thornberg, ahogy azt látni is lehet a filmben, ugyanis kiírták. Sajnálom, hogy ennek ellenére sem sikerült jól leírni! 
 részére:
replies: text: Kösz az észrevételt, javítottam "Thornberg"-re. Érdekes, hogy az angol WP is helytelenül írja.

text: A repülőgép típusokat beírhatod, ha akarod, ehhez hozz létre egy "Érdekességek" szakaszt, és oda lehet az ilyen infókat írni. misibacsi*üzenet 2021. január 31., 10:02 (CET)
thread_title:  Plusz infók
Fájlvita:Ada kepeslap.tif

message: 1900-nál később készülhettek a képeslapon látható fotók. Monostory György volt a fényképész, amint itt látható. Az 1940-es évek elején még biztosan élt, egyelőre nincs rá forrás, hogy 70 éve már nem. Itt írják azt, hogy 1942-ben társult egy másik fényképésszel. – Regasterios vita 2021. január 31., 10:37 (CET)
thread_title:  Licenc vitatása
Vita:Katar történelme

message: Durván leegyszerűsített, nem wikiképes szöveg eufémisztikus utalással arra, hogy ez az angol cikk fordítása. Hát nem. Ez még parafrázisnak sem tekinthető. Ilyen megfogalmazásokkal: 
„akik végül több ország fennhatósága után a 19. században a növekvő Brit Birodalom fennhatósága alá kerültek”... 
Ez nem is csonk, inkább szubcsonk.  Ogodej  vitalap 2021. február 2., 09:45 (CET)
thread_title: Lektorsablon indoklása
Vita:Delta Technologies Nyrt.

message: Tisztelt Wikipédia Szerkesztők!
Szeretném jelezni, hogy a Delta Technologies Nyrt. című szócikket 2021. január 27-én létrehoztam a vállalat megbízásából, amelyet azóta töröltek az oldalról. A mai napon (2021.02.02.) ismételten létrehoztam a szócikket, ezzel párhuzamosan a Delta Technologies Nyrt.-nél elindult az engedélyezési folyamat a https://deltatechnologies.hu/bemutatkozas/ weboldalon található információk felhasználására a Wikipédia szócikkben. Amíg folyamatban van az engedély beszerzése és jóváhagyása, szeretném megkérni a Szerkesztőket, hogy ne töröljék a szócikket, a napokban a társaság megküldi a hozzájáruló nyilatkozatot a permissions-hu@wikimedia.org email címre.
Nagyon köszönöm a segítséget!

message: Nem tiszta, hogy a  Delta Systems Kft. -nek mi a szerepe, ez az egyetlen vállalkozása az Rt-nek? Ha jól látom akkor az Rt létrejötte egy tőkebevonásos tőzsdére lépés volt, ez is össze van ollózva, emiatt zavaros.  A Kft egyébként túlreprezentált, nincs a tevékenységéről forrás, ha jelentős a tevékenysége, akkor biztos lehet független forrásokat találni, és hogy a Kft. mikor hol alakult meg, stb... – Rodrigó  ⇔ 2021. február 5., 23:03 (CET)
replies: text: Köszönöm az észrevételeket, pótoljuk a hiányosságokat. 31.46.42.183 (vita) 2021. február 8., 15:53 (CET)
thread_title:  Cégfelépítés hiányosságok
Fájlvita:Charles Lorre - Az ellopott légionista.jpg

message: A borító valójában a moly.hu oldaláról való, a feltöltő ennél fogva nem tudhatja, hogy valóban ismeretlen-e a szerző. – Regasterios vita 2021. február 3., 14:40 (CET)
thread_title:  Licenc vitatása
Vita:2-es busz (Nyíregyháza)

message: Tök másfelé közlekedik. Ld. https://www.nyiregyhaza.hu/post/uj-palyan-nyiregyhaza-kozlekedese-augusztus-20-an-uj-fejezet-kezdodik-2020-08-14
De már korábban is bement az Alma utcai iskolához.
thread_title:  Megváltozott útvonal
Vita:Zsakszilik Üskempirov

message: Az utóneve egyértelműen Zsakszilik. A családneve a 2020-as halálozásakor a magyar sajtóban Uskempirov-ként fordult elő. Az 1980-as Magyar Hírlapban Üskempirov-ként szerepelt. Ezt a változatot javasolja Burumbátor is ebben a megbeszélésben. Ezek alapján nevezem át a szócikket Zsakszilik Üskempirov-ra. – Csurla vita 2021. február 4., 14:51 (CET)
thread_title:  Zsakszilik Üskempirov
Vita:El-Dzsem

message: Annyit tudunk róla a cikkből, hogy "római császár", de ilyen több is volt, tisztázni kellene, hogy melyikről van szó. Az évszámok alapján nem tudom eldönteni. 
Javítottam. – Vépi vita 2021. május 14., 08:05 (CEST)
replies: text: OK, kösz.
thread_title:  [[Maximianus]] - ki ő?
Vita:Országos Frédéric Joliot-Curie Sugárbiológiai és Sugáregészségügyi Kutató Intézet

message: az alábbi mondatot írta be a szócikkbe. Miután ez nem enciklopédikus tartalom, hanem érvelés a szócikk tartalmának egy bizonyos megállapításával szemben, átemeltem ide, és egyúttal válaszolok is rá.
 Az Intézet hivatalos neve 1963.01.01-től a 2015.03.31-i megszüntetéséig Országos "Frédéric Joliot-Curie" Sugárbiológiai és Sugáregészségügyi Kutató Intézet volt (vagyis a Nobel-díjas atomfegyver-ellenes névadó neve idézőjelek között, a Sugáregészségügyi szakterületi megjelölés pedig kötőjel nélkül jelent meg minden hivatalos okmányon és intézeti levélpapíron is, ennélfogva minden visszamenőleges íratban így írandó.
1. Hogy az intézet idézőjelbe tette a tudós nevét, szíve joga, ez azonban ellene megy a magyar tulajdonnévi (intézménynévi) elnevezési gyakorlatnak. Bár az oroszok, franciák stb. valóban kiemelik a tiszteletneveket, a magyar nyelv írásgyakorlata nem teszi, nincs „Toldi” mozi, „Eötvös Loránd” Tudományegyetem, és így tovább.
2. A kötőjel nélküli alak szerepel a címszóban, a jegyzet csak arra hívja fel a figyelmet, hogy a sugáregészségügyi szó kötőjel nélküli írása helytelen volt már az 1984-es és a most hatályos akadémiai helyesírási szabályok szerint is. Nincs ezzel baj, nem nyelvészek. Pasztilla 2021. február 4., 09:25 (CET)
thread_title:  Az intézet elnevezése
Vita:Műszaki menedzser képzés Magyarországon

message: Helyesen Műszakimenedzser-képzés Magyarországon lenne, de nehézkes. Meg kellene kerülni, s látom, a bevezetőben A műszaki menedzsment magyarországi oktatása áll. – Vépi vita 2021. február 4., 13:13 (CET)
 Az https://helyesiras.mta.hu/helyesiras/default/akh12 141b. pontja alkalmazandó, ha jobb ötlet nincs. – Vépi vita 2021. február 5., 13:05 (CET)
thread_title:  A címről 

message: Törlési megbeszélés eredményeképpen törölve.  Gg. AnyÜzenet 2021. május 8., 22:20 (CEST)
thread_title:  Törlési megbeszélés eredménye
Vita:Fényterápia

message: Kedves  a fény nem feltétele az életnek, elég a mélytengeri vagy barlangi állatokra gondolni. Ezért kérlek vedd ki hogy a fény létfontosságú. Az igaz, hogy az embereknek szükséges, de akkor ezt bele kell fogalmazni. – Rodrigó  ⇔ 2021. február 5., 23:34 (CET)
thread_title:  Szükséges fény az élethez? 

message: Nekem ez a cikk nagyon a hírhedt bioptron lámpa reklámjának tűnik. – Hollófernyiges vita 2021. február 6., 16:50 (CET)
replies: text: az is, úgyhogy átírtam és eltávolítottam a "forrásokat", szép kis bujtatott reklám.  Xia  Üzenő  2021. május 4., 13:09 (CEST)
thread_title:  Reklám?
Vita:Leány-barlang (Pilisszentlélek)

message: Sziasztok!
Így indul az első mondat:
"A Leány-barlang különálló barlang volt, de jelenleg a fokozottan védett Ariadne-barlangrendszer része,..."
Szerintem nem az a helyzet, hogy régen különálló volt, de ma már nem az, és valószínűleg, aki írta, az sem ezt gondolja. Feltételezem, nem fúrták össze a barlangot valamelyik másikkal. Vagy kiderült az összeköttetés, vagy esetleg korábban is ismert volt az összekötés, de a tudományos szemlélet változott meg.
Bármelyik esetben szerencsésebb lenne valami olyan fogalmazás, hogy A Leány-barlangot régebben különálló barlangnak tartották (vagy kezelték), de jelenleg (esetleg mikortól) a fokozottan védett Ariadne-barlangrendszer részének tekintik.
– Erminavet vita 2021. február 6., 20:50 (CET)
thread_title:  A barlang maga változott vagy az ismeretünk róla, esetleg a róla kialakított képünk?
Vita:Amster József

message: Amster József feltehetőleg megegyezik az 1886. augusztus 27-én Budapesten született Amster József Lipóttal, akinek szülei Amster Sámuel ruhatisztító és Schmied Rozália voltak. Elhunyt 1944. november 11-én a Dachaui koncentrációs táborban.
thread_title:  Életrajzi adatok
Fájlvita:Mezogazd 1930 sajtkeszitok a kazmeri utcai tejhazban.jpg

message: A megadott forrásoldal nem igazol semmit abban a tekintetben, hogy a kép valóban közkincs. A kép eredetéről semmit nem tudni. – Regasterios vita 2021. február 7., 12:02 (CET)
thread_title:  Licenc vitatása
Fájlvita:Pákászeszközök.jpg

message: Ez az ábra nem Hermann Ottó munkája, hanem a 2001-ben kiadott Magyar Néprajz című könyv második kötetéből való. Az ábrajegyzék szerint az ábrák Ecsedi István Népies halászat a Közép-Tiszán és a tiszántúli kisvizeken című tanulmányából való, amely 1933-ban jelent meg a Debreceni Déri Múzeum Évkönyvében. A tanulmány online is hozzáférhető itt. Arra nem sikerült rájönnöm, hogy az ábrajegyzékben a 13. nyomán kifejezésben a 13-as szám mit jelent, mert a tanulmányban található 14 db, amúgy római számokkal ellátott tábla, valamint a 78 db kép sem tartalmazza együtt ezeket a rajzokat. Vannak táblák, amelyeken hasonló eszközöket látni, mint amik a Magyar Néprajz ábráján (pl. a csíktök kasornyában mintha a XI. tábla 13-as ábráján lenne látható), de úgy tűnik, nem egyszerű másolásról van szó, vagy arról, hogy több tábla ábráit egyszerűen egymás mellé tették. Szóval nagyon úgy tűnik, hogy ez az ábra még jogvédett. – Regasterios vita 2021. február 7., 19:31 (CET)
thread_title:  Licenc vitatása